**KOSE GÜMNAASIUMI HOOLEKOGU**

**KOOSOLEKU PROTOKOLL**

Kose 21.01.2025

Algus kell 18.00, lõpp kell 19.52

Juhataja: Ave Kooskora

Protokollija: Heleri Vahemäe

Osalejad: Reilika Eelmäe, Angela Heinsaar-Talimaa, Helen Jõffert, Mallor Kruus, Eno Miljan, Mihkel Põrk, Riina Taidre, Ragne Õunap

Kutsutud: Sirje Hanikat, Sigrid Kaju, Kristel Kook-Aljas Martin Medar, Heli Mölder

Puudusid: Pärja Bärg, Indrek Hansen, Jaanus Jaago, Adeele Kikkas, Kairit Metsis, Arli Neido, Sarah Maria Parmask, Ott Valdma

**Päevakord**

1. Hoolekogu aseesimehe valimine.
2. Õppejuhtide ülevaade.
3. Nutitelefonide kasutamise vähendamine koolis.
4. Kose Gümnaasiumi 2025. aasta eelarve projekti tutvustamine.

5. Kohapeal algatatud küsimused.

**Protokoll**

1. Hoolekogu aseesimehe valimine

Hoolekogu esimehe kandidaadi ettepanek: Riina Taidre.

Riina Taidre: olen nõus kandideerima.

Toimus hääletamine, kõik olid poolt

**OTSUSTATI**, et hoolekogu aseesimees on Riina Taidre.

2. Õppejuhtide ülevaade

* 1.-4. klasside õppejuht Sirje Hanikat andis ülevaate õpilaste arvust ja õppeedukusest (lisatud slaidid).

Kokkuvõte: Õpilaste arv on kasvanud. Õppeedukuse protsent esimest korda langenud, mis on seotud teise emakeelega õpilaste õpetamisest eesti keeles.

Esmakordselt pakutakse õpiabi ka inglise keeles.

Pikapäeva rühma töös muudatus, esialgu on esimeste klasside juures ja alates kella 14 üldrühmana tantsusaalis.

Riiklikus valimis osalete tasemetöös eesti keel teise keelena. Kõige nõrgemaks osutus analüüsi ja kavandamisoskuste planeerimine.

Head tulemused konkurssidel ja olümpiaadidel.

* 5.-9. klasside õppejuht Heli Mölder andis ülevaate õpilaste arvust, õppeedukusest ja eksami tulemustest (lisatud slaidid).

Kokkuvõte: Õpiraskustega laste arv on kasvutrendis. Peamiselt on tegemist teise emakeelega laste liitumisel. Vajalik mõelda võimalusi ja meetmeid, kuidas neid paremini toetada.

Lõpueksamite tulemusete kvaliteedi näitajad olid nõrgad võrreldes Harjumaa näitajatega, kuid keskmine punktide arv hea.

5, 6, 7 klassi õpiraskusetega lastele loodud pikapäevarühm, esialgne tagasiside lapsevanemalt positiivne.

* 10.-12. klasside õppejuht Sigrid Kaju andis ülevaate õpilaste arvust ja eelmise aasta eksamite tulemustest (lisatud slaidid).

Kokkuvõte: Õpilaste arv kasvanud 117-le ning prognoos järgmisteks aastateks veel suurem. Tõsine küsimus on, kuidas olemasolevatesse ruumidesse ära mahtuda.

Lõpueksamite tulemused olid matemaatikas paremad, eesti keeles läks kehvemini .

Inglise keele rahvusvahelist eksamit tehti vähem, kuna esimest korda tuli ette ära valida ning kui rahvusvaheline eksam ebaõnnestus, siis riiklikku eksamit ei saanud teha.

Koolieksamist on vabastatud õpilased kes olümpiaadidel edukalt osalenud (kuni 6 koht).

12 klassil on rahvusvaheline inglise keele eksam tehtud ja väga edukalt. , mis on õpetaja Kai Tammiku edukas töö.

Vahetusõpilane Saksamaalt üle pika aja. Leedu õpetajatega koostöö projekt.

**Martin Medar:** Oleme algatanud läbirääkimised riigiga Kosel riigigümnaasiumi avamiseks, meie taotlus võeti vastu, analüüsitakse kuhu siia piirkonda riigigümnaasium tehakse. Peab mõtlema ja planeerima, mis teha laste arvu tõusmisega järgmistel aastatel, sest riigi otsust niipea ei tule.

**Kristel Kook-Aljas:** Tuleb teha analüüs mis kasumlikum on kas ehitada, konteiner võtta või teistele valdadele maksta.

**Reilika Eelmäe:** Kas õpetajate kohad on täidetud?

**Martin Medar:** Täna on.

**Reilika Eelmäe:** 9 kl juhtumiga seoses kuidas kool on toiminud?

**Martin Medar:** Juhtumiga tegelevad vastava ala spetsialistid. Politsei käis õpetajaid nõustamas.

Laps käib uuesti individuaalse õppekavaga õppes. Klassiga on tulemas lepitusprotsess.

Kool ei suuda tagada, et seda enam ei juhtu. Politsei käis rääkimas, nõustamas õpetajaid.

**Reilika Eelmäe:** Ka teistele lastele oleks vaja pakkuda abi ja tuge, et juhtumiga kaasnenud hirmuga toime tulla, eriti kui õpilane hakkab uuesti koolis käima. Ka teisi lapsevanemaid on vaja teavitada.

3. Nutitelefonide kasutamise vähendamine koolis

Martin Medar andis ülevaate erinevate uuringute tulemustest. Üldine hinnang, et lihtsalt keelamine ei anna tulemusi. Riiklikku keelustamist ei tule.

Õpilastega hetkel veel läbi arutamata.

Algklasside majas ongi kogu päev nutivaba ning seal selline korraldus toimib.

5.-9. klassidega kõige keerulisem, kasutamine kõige suurem ja sihipäratum, osaline sõltuvus.

**Ettepanekud:**

* nutiseadme kasutamine vaid õppetöö eesmärgil või hädaolukorras.
* Kella 8-13 nutivaba kool, liikumine õues, seal võib kasutada.
* Luua alternatiivseid tegevusi.
* Teha õpilaste hulgas anonüümne ideekorje.
* Reklaamida muudatust kui pilootprojekti andmete kogumiseks.
* Küsime lastelt, mis lahendusi nad ise välja pakuksid.
* Alustada sügisel.

4. Kose Gümnaasiumi 2025. aasta eelarve projekti tutvustamine

Martin Medar andis ülevaate 2025. aasta eelarve projektist, mis esitatakse valla volikogule.

Eelarve maht kokku 3,7 miljonit eurot.

Ootame EL vahendite avanemist, et leida võimalusi kooli laiendada. Omavahendeid hetkel ei ole.

Arvestatud lisakulusid seoses laulupeo osalemisega.

Kütte ja elektri kulud ei ole enam kooli eelarves, vaid Kose Halduse poolt korraldatav.

Koolil on võetud tööle arendusjuht, et parandada kooli osalemist erinevates projektides, just koostöö projektides õpetajate arendamiseks.

5. Kohapeal algatatud küsimused

* Toitlustamise osas on suures majas probleemiks pikad järjekorrad. Hetkel kohe ei oska lahendust leida.

Algklasside laste söökla läheb veeb kultuurikeskuse aatriumi, sööklasse tuleb lasteaiarühm. Buffee võimalust arutatakse.

* **Ave Kooskora:** Eelmisel korral Ott Valdmaa lubas uurida bussipaviljoni suure koolimaja juurde. Mis sellest on saanud?

**Martin Medar:** Hetke ikkagi vastus vallalt, et raha ei ole. Alajaama kõrvale ei ole võimalik panna.

**Ettepanek**: kirjutada vallale uuesti, et bussipaviljon suure koolimaja juurde on väga oluline ning prooviks koos leida mingi lahenduse.

* Järgmine hoolekogu koosolek toimub 12. märtsil 2025 kel 18.00.

*/allkirjastatud digitaalset/ /allkirjastatud digitaalselt/*

Ave Kooskora Heleri Vahemäe

Juhataja Protokollija